CELEX: 31983R0825
Language: el
Date: 1983-04-08 00:00:00
Title: Κανονισμός (ΕΟΚ) αριθ. 825/83 της Επιτροπής της 8ης Απριλίου 1983 για τροποποίηση του κανονισμού (ΕΟΚ) αριθ. 525/83 και περί παρεκκλίσεως από τον κανονισμό (ΕΟΚ) αριθ. 2041/75 όσον αφορά την εξαγωγή ελαιόλαδου προς τη Λιβύη

Avis juridique important

|

31983R0825

Κανονισμός (ΕΟΚ) αριθ. 825/83 της Επιτροπής της 8ης Απριλίου 1983 για τροποποίηση του κανονισμού (ΕΟΚ) αριθ. 525/83 και περί παρεκκλίσεως από τον κανονισμό (ΕΟΚ) αριθ. 2041/75 όσον αφορά την εξαγωγή ελαιόλαδου προς τη Λιβύη  

Επίσημη Εφημερίδα αριθ. L 091 της 09/04/1983 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 825/83 ΤΗΣ ΕΠΙΤΡΟΠΗΣ  της 8ης Απριλίου 1983  για τροποποίηση του κανονισμού (ΕΟΚ) αριθ. 525/83 και περί παρεκκλίσεως από τον κανονισμό (ΕΟΚ) αριθ. 2041/75 όσον αφορά την εξαγωγή ελαιόλαδου προς τη Λιβύη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 19 παράγραφος 3 και το άρθρο 20 παράγραφος 3,  τον κανονισμό αριθ. 171/67/ΕΟΚ του Συμβουλίου της 27ης Ιουνίου 1967 περί των επιστροφών και εισφορών που εφαρμόζονται κατά την εξαγωγή ελαιόλαδου (3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 11,  Εκτιμώντας:  ότι το άρθρο 1 του κανονισμού (ΕΟΚ) αριθ. 525/83 της Επιτροπής (4), για τις εξαγωγές ελαιόλαδου προς τη Λιβύη, λαμβάνοντας υπόψη την κατάσταση και τις ειδικές ανάγκες της αγοράς στη χώρα αυτή, παρεκκλίνει από τον κανονισμό (ΕΟΚ) αριθ. 2041/75 της Επιτροπής (5), παρατείνοντας για ένα ορισμένο χρονικό διάστημα τη διάρκεια ισχύος των πιστοποιητικών εξαγωγής με προκαθορισμό της επιστροφής, για τα οποία η αίτηση υποβάλλεται ως τις 31 Μαρτίου 1983·  ότι η ημερομηνία αυτή για την υποβολή των αιτήσεων για τα πιστοποιητικά αυτά δεν είναι επαρκής· ότι πρέπει συνεπώς να παραταθεί για ένα αναγκαίο χρονικό διάστημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 525/83 τροποποιείται ως ακολούθως:  «Άρθρο 1  Κατά παρέκκλιση του άρθρου 6 παράγραφος 3 του κανονισμού (ΕΟΚ) αριθ. 2041/75, για τις εξαγωγές προς τη Λιβύη, τα πιστοποιητικά εξαγωγής, που αφορούν τα προϊόντα που υπάγονται στη διάκριση 15.07 Α του Κοινού Δασμολογίου, με προκαθορισμό της επιστροφής, και για τα οποία η αίτηση υποβλήθηκε από την ημερομηνία που αρχίζει να ισχύει ο παρών κανονισμός μέχρι την 30ή Απριλίου 1983, ισχύουν από την ημερομηνία της πραγματικής τους εκδόσεως μέχρι το τέλος του επόμενου έκτου μηνός.  Η αίτηση για το πιστοποιητικό καθώς και το ίδιο το πιστοποιητικό φέρουν στο τετραγωνίδιο 13 την ένδειξη «Λιβύη».  Το πιστοποιητικό συνιστά υποχρέωση για εξαγωγή προς τη χώρα αυτή.»  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. 130 της 28. 6. 1967, σ. 2600/67.  (4) ΕΕ αριθ. L 61 της 8. 3. 1983, σ. 7.  (5) ΕΕ αριθ. L 213 της 11. 8. 1975, σ. 1.